મુંબઈઃ શેર માર્કેટમાં કેટલાય દિવસો બાદ આજે સકારાત્મક ચાલ જોવા મળી રહી છે . સેંસેક્સે શરૂઆતી કારોબારમાં 200 અંકોની મજબૂતી સાથે તેજીનો રુખ પકડ્યો છે . સેંસેક્સ હાલ 455 અંકોની તેજી સાથે 34,754 અંકો પર પહોંચી ગયો છે . જ્યારે નિફ્ટી પણ 147 અંકની મજબૂતી સાથે 10,448 અંકોની સપાટી પર પહોંચી ગયો છે અને રૂપિયો પણ ડોલરની સરખામણીએ મજબૂત થયો છે . બુધવારે રૂપિયામાં મજબૂી અને સ્થાનિક સંસ્થાકીય રોકાણકારોની સતત ખરીદીની વચ્ચે બેંકિંગ , ધાતુ અને વાહન કંપનીઓના શેરમાં તેજીના કારણે માર્કેટમાં ચમક જોવા મળી છે . બુધવારે શરુઆતી કારોબારમાં સેંસેક્સ 200 અંક વધી ગયો છે જ્યારે નિફ્ટીમાં પણ 60 અંકોનો વધારો થયો છે . અગાઉ મંળવારે સેંસેક્સ 174.91 અંકના કડાકા સાથે 34,299.47 પર બંધ થયો હતો જ્યારે નિફ્ટી 47 અંકના ઘટાડા સાથે 10,301.05ની સપાટી પર બંધ થયો હતો . બીજી બાજુ રૂપિયામાં મજબૂતી જોવા મળી છે અને બુધારે રૂપિયો ડૉલરની સરખામણીએ 24 પૈસાની મજબૂતાઈ સાથે 74.15 પર કારોબાર કરી રહ્યો છે . અગાઉ મંગળવારે રૂપિયો ડૉલરની સરખામણીએ 74.39ના સ્તર પર બંધ થયો હતો . પહેલી વખત રૂપિયો આટલા નીચા સ્તરે બંધ થયો હતો . કેન્દ્ર સરકારનો મોટો ફેસલો , આ વિભાગના કર્મચારીઓને મળશે 78 દિવસનું બોનસ